דניאל זמיר

דניאל זמיר (נולד בכ"ו בחשוון ה'תשל"ט, 25 בנובמבר 1978 בפתח תקווה) הוא מוזיקאי ג'אז, נגן סקסופון (אלט וסופרן) וזמר ישראלי.

==ביוגרפיה==
זמיר נולד לרותי ושמוליק זמיר, משפחה חילונית מפתח תקווה, מגיל 5 למד נגינה על פסנתר, כינור ותופים, בגיל 12 החל ללמוד לנגן בסקסופון אלט. למד בבית הספר יסודי 'הס' בפתח תקווה. בוגר תיכון תלמה ילין. לאחר לימודיו שוחרר מצה"ל עקב תת-משקל ונסע לניו יורק, שם החל להתעניין במוזיקה יהודית, חסידית ומזרח אירופאית ולפתח את סגנונו הג'אזי-יהודי. בניו יורק התגלה על ידי הסקסופוניסט והמלחין היהודי ג'ון זורן, שהחתים אותו בחברת ההקלטות שלו "TZADIK".

תחת הלייבל TZADIK הקליט זמיר שלושה אלבומים יחד עם הרכבו Satlah בהשתתפותו של זורן עצמו, שניים מהם אלבומי אולפן: "Children of Israel" ו-"Satlah", ואלבום אחד בהופעה חיה "Exodus". ב-"Satlah" ובאלבום ההופעה "Exodus" מופיעים חומרים מקוריים שנכתבו על ידי זמיר בעצמו. האלבום "Children of Israel" מכיל עיבודי ג'אז מקוריים של זמיר והרכבו ללחנים ישראלים ויהודים מסורתיים. בכל שלושת האלבומים מופיע זמיר כסולן לצד חטיבת קצב, הכוללת גיטרה בס ותופים ובליווי אנסמבל כלי נשיפה. בחלק מן הקטעים משתתף גם ג'ון זורן.

בתקופת שהותו בניו יורק התקרב לדת, חזר בתשובה והפך לחסיד חב"ד. בשנת 2006 חזר לישראל להופיע והוציא תחת הלייבל התו השמיני את אלבומו הרביעי "אמן". בשנת 2008 הוציא את אלבומו הרביעי תחת TZADIK שנקרא "I Believe".

בשנת 2009 הוציא זמיר תחת התו השמיני אלבום נוסף, "אחד", בהשתתפותם של זוהר פרסקו וברי סחרוף. באלבום זה כתב זמיר סוויטה בארבעה חלקים המוקדשת לגלעד שליט ובנוסף הקדיש את האלבום כולו לשחרורו של החייל החטוף. לקראת צאת אלבומו "געגוע לכאן", הוציא זמיר באוגוסט 2010 שיר מתוכו, "שיר געגוע לכאן", בו מתארח אביתר בנאי כזמר ליווי.

בשנת 2010 התמנה למנהל אקדמי בבית הספר הגבוה למוזיקה "מזמור" בגבעת וושינגטון.את בית הספר הקים איציק וייס, אליו חברו זמיר והרב מרדכי ורדי. באותה שנה נבחר גם כזוכה פרס ראש הממשלה למלחינים לשנת 2010. בשנת 2012 הוציא זמיר את האלבום "נחמה ועידוד" בהפקה עצמית בו התארחו מתיסיהו, ויוני רכטר. בשנת 2014 הוציא את האלבום "חי" בו התארחו יונתן רזאל וברי סחרוף.

בשנת 2015 הוציא את האלבום "Forth And Back" בחברה הגרמנית "JazzHaus" וכן את האלבום "Redemption Songs" בלייבל האמריקאי "Tzadik" בהפקת ג'ון זורן. בשנת 2016 השתתף זמיר בפרויקט אלפיים עשרים ושלוש. של איה כורם וביצע את השיר "אני לא אמכור אותי". השיר יצא כאחד משלושת הסינגלים הראשונים מהאלבום.

בשנת 2019 הוציא זמיר את אלבומו ה-13 ״אלי״ (אלבומו הרשמי הראשון שכולו שירים בעברית) ויצאו ממנו הסינגלים - ״במקום טבעת״, ״מודה אני״, ״ליברמן״, ״כף הקלע״, ״חלום״.
ביולי 2019 שיחק בסדרת המתח המדובב.

בשנת 2022 יצר יחד עם דוד לביא את הפסקול לסדרה הישראלית "ריקוד האש".

ב-17 באוגוסט 2023 יצא לאור השיר "כתונת פסים 2023" בו השתתף לצד אמנים ישראלים רבים אחרים<ref></ref>.

אחד מתלמידיו המוכרים הוא נגן כלי הנשיפה נחמן צוקר

==חיים אישיים==
בספטמבר 2020, בראיון לעלון השבת "עולם קטן", יצא מהארון כביסקסואל וקרא להומוסקסואלים שאינם מאושרים בדרכם לבחון זאת כחלופה: "יש דרך לחיות עם המשיכה לבני מינך, והיא חלופה למה שמשטרת המחשבות של הפוליטיקלי קורקט מבית היוצר של הלובי החזק ביותר בחברה בישראל, הכריחה אותנו לחשוב עד עכשיו. אני יכול לאהוב את עצמי, לקבל את המשיכה שלי לבני מיני, לא להתבייש בה, לא להתנגד לה, ועדיין – אני לא חייב להתמסר לה ולהכפיף את חיי אליה. אני יכול להיות נשוי באושר לאישה כמו כל גבר אחר, להימשך לנשים כמו כל גבר אחר."

זמיר הוא גרוש, אב לשניים ומתגורר בירושלים.

==דיסקוגרפיה==
* Satlah (2000)
* Children of Israel (2002)
* Exodus (2003)
* הזמיר שר פופ Zamir Sings (pop!) (2004)
* אמן Amen (2006)
* I Believe (2008)
* אחד One (2009)
* געגוע לכאן Gaagua Lekan (2010)
* נחמה ועידוד Song For Comfort (2012)
* חי Alive (2015)
* Forth and Back (2015)
* Redemption Songs (2015)
* Esa Einai (with Mendy Portnoy) (2015)
* אליי (2019)

==קישורים חיצוניים==

* 

* [http://www.tzadik.com דף הבית של הלייבל TZADIK]
* 
* 
* 
* 
* 
* 
* 
* 
* הדס כהן, [http://www.srugim.co.il/8913-דניאל-זמיר-בהופעה-מה-קורה-כשענק-גאז-מא/ מה קורה כשענק ג'אז מארח שלוש מעצמות מוזיקה?], אתר החדשות סרוגים, 18 באוקטובר 2010.
* [https://youtube.com/watch?v=NpwupyKHjwA "היה ברור לי שאין שם כלום" - דניאל זמיר והיהדות], ערוץ אורות ביוטיוב
* 
* [https://www.hidabroot.org/video/57464 דניאל זמיר בראיון אישי], אתר הדברות
* [https://web.archive.org/web/20140812205452/http://tv.tvmeir.com/Tv/Show?Idx=5245#.U-k68fmSzh4 ריאיון עם דניאל זמיר] בתוכנית ניגון של הלב בערוץ מאיר
* 
* 
* 
* יוני קמפינסקי, [http://www.inn.co.il/News/News.aspx/308394 ג'אז יהודי ושליחות רוחנית: ריאיון עם דניאל זמיר, מגזין ערוץ 7] 22.10.15
* דניאל זמיר מתארח בתוכנית [https://www.youtube.com/watch?v=chLiGpGxsgY "שעה של אנשים"], רדיו [https://web.archive.org/web/20180901062057/https://www.gly.co.il/ גלי ישראל], 6 באוגוסט 2015
* 
* אבנר שאקי, [https://www.hidabroot.org/article/1126722 דניאל זמיר: "אני משלם מחיר, אבל משלם אותו באהבה ענקית"], ראיון באתר "הידברות", 4 ביולי 2019
* 
* 
* 

==הערות שוליים==

קטגוריה:בוגרי בית ספר הס (פתח תקווה)
קטגוריה:בוגרי תלמה ילין
קטגוריה:אמנים ישראלים שחזרו בתשובה
קטגוריה:מוזיקאים וזמרים חסידי חב"ד
קטגוריה:נגני ג'אז: סקסופוניסטים
קטגוריה:סקסופוניסטים ישראלים
קטגוריה:ביסקסואלים ישראלים
קטגוריה:זמרים חסידיים
קטגוריה:ג'אז ישראלי
קטגוריה:ישראלים שנולדו ב-1978